Алтай Таван Богд

Монгол Алтайн нурууны Алтай Таван Богд уул нь Монгол улсын хамгийн өндөр уулс юм. Энэ ч утгаараа Монгол орны дээвэр хэмээгддэг. Таван Богд уул нь Баян-Өлгий аймгийн Улаанхус сумд оршдог.

Таван Богд уул нь таван үндсэн оргилтой ба Монголын хамгийн том гурван мөсөн гол болох Потанины мөсөн гол, Александрын мөсөн гол, Гранегийн мөсөн голууд Таван Богдод оршдог. Эдгээрээс хамгийн том нь Потанины мөсөн гол бөгөөд 14 орчим км урттай.

Анхлан 1956 онд Монголын уулчид авирч байснаас хойш 700 гаруй уулчид авирсан ба гадаад дотоодын уулчдын авирах дуртай уул болоод байна.

1996 онд Алтай Таван Богд уул, Хотон, Хурган, Даян нуур, Ховд, Хар салаа, Цагаан салаа, Сонгинот, Ёлт зэрэг голуудын ай савуудыг хамруулан Алтай Таван Богдын байгалийн цогцолборт газар хэмээн улсын хамгаалалтанд авсан. 2012 онд Алтай Таван Богд уулыг төрийн тахилгат уул болгон 4 жилд нэг тахиж байхаар болсон.

Оргилууд
Алтай Таван Богд уулын үндсэн таван оргил:

 Нэр Өндөр (метр) Хүйтэн оргил 4,374 Найрамдал оргил 4,192 Бүргэд оргил 4,068  Малчин оргил 4,051 Наран оргил 4,050

Хүйтэн оргил нь Алтай Таван Богд уулын ноён оргил юм. Найрамдал оргил нь Монгол, ОХУ, БНХАУ-н хилүүдийн уулзвар, гурвалсан цэг юм.

Авиралт
Анхлан 1956 онд Монголын уулчид авирч байснаас хойш 700 гаруй уулчид авирсан ба гадаад дотоодын уулчидын авирах дуртай уул болоод байна. Таван Богд уулын Хүйтэн Оргил нь 2013 онд үндэсний газар зүйн хүрээлэнгээс гаргасан авирууштай шилдэг арван уулын жагсаалтын нэгт бичигджээ. Жилийн аль ч улиралд авиралт хийж болох ч 7 сараас 9 сард цаг агаар хамгийн тогтвортой байдаг тул илүү тохиромжтой юм. Гэхдээ Алтай Таван Богд уулын орчимд цаг агаар их тогтворгүй ба нэг өдөрт л жилийн дөрвөн улирлын аягийг үзүүлэх нь цөөнгүй.

 Цахим холбоос 

 tomongolia.blogspot.com

Эх сурвалж


Ангилал:Азийн нуруу
Ангилал:Алтайн нурууны нурууд
Ангилал:Монголын нуруу
Ангилал:Оросын нуруу
Ангилал:Шинжааны нуруу
Ангилал:Алтайн газар зүй
Ангилал:Баян-Өлгий аймгийн газар зүй
Ангилал:Дөрвөн мянгат
Ангилал:Монгол-Оросын хоорондын хил
Ангилал:Монгол-Хятадын хоорондын хил
Ангилал:Төрийн тахилгат уулс
Ангилал:Монголын тусгай хамгаалалттай газар нутаг